David Wineland

David Jeffrey Wineland (sündinud 24. veebruaril 1944 Milwaukees) on Ameerika Ühendriikide füüsik, kes koos Serge Haroche'iga sai 2012. aastal Nobeli füüsikaauhinna.

Wineland on õppinud California Ülikoolis Berkeleys ja kaitsnud doktoriväitekirja Harvardi ülikoolis. Ta on töötanud Washingtoni ning Colorado ülikoolis.

Lisaks Nobeli füüsikaauhinnale on Wineland pälvinud ka muid kõrgeid auhindu. Nende hulgast on silmapaistavamad Einsteini auhind (1996), National Medal of Science (2007) ja Benjamin Franklini medal (2010).

 Välislingid 
 Jaak Kikas: "Kummalise maailma paratamatus" Sirp, 19. oktoober 2012
 David Wineland Nobeli auhinna lehel

Kategooria:Ameerika Ühendriikide füüsikud
Kategooria:California Ülikooli Berkeleys vilistlased
Kategooria:Harvardi ülikooli vilistlased
Kategooria:Nobeli füüsikaauhinna laureaadid
Kategooria:Sündinud 1944